รวบเดนคุก พ้นโทษ 10 วัน พร้อมเพื่อน 1 คน รับขนยา ล่อซื้อได้หมื่นเม็ด
จนท.ตำรวจ-ทหาร สนธิกำลังล่อซื้อยาบ้า หลังสืบทราบมีการลักลอบจำหน่ายให้วัยรุ่น ใน จ.สุพรรณบุรี จับได้ 2 คน พร้อมของกลางยาบ้า 1 หมื่นเม็ด หนึ่งในผู้ต้องหารับสารภาพ ได้ค่าจ้างขนล็อตนี้ 5 พัน อ้างไม่มีงานทำ ตนเพิ่งพ้นโทษมาแค่ 10 วัน   ,เมื่อวันที่ 28 พ.ค.62 พ.ต.ท.ปกรณ์ จุ่นเขียว สว.กก.สส.ภจว.สุพรรณบุรี เปิดเผยว่า จากการสืบทราบว่า มีพ่อค้ายาเสพติด นำยาบ้ามาขายให้กับกลุ่มวัยรุ่นในเขต จ.สุพรรณบุรี ทราบชื่อ นายวิโรจน์ หรือนิด ถนอมวงษ์ อายุ 38 ปี อยู่บ้านเลขที่ 59/1 หมู่ 4 ต.ตะค่า อ.บางปลาม้า จ.สุพรรณบุรี จึงส่งสายเข้าไปติดต่อขอซื้อ จำนวน 5 มัด จากนั้นได้นำกำลังตำรวจชุดปราบปรามยาเสพติด ภ.จว.สุพรรณบุรี และทหารจาก มทบ.17 จำนวน 15 นาย และได้นัดส่งยากันที่บริเวณวัดชีปะขาว ต.ตะค่า อ.บางปลาม้า จ.สุพรรณบุรี,เมื่อถึงเวลานัดหมาย นายนิดได้ขับรถยนต์โตโยต้า วีออส สีขาว มาพร้อมเพื่อนทราบชื่อ นายขวัญเมือง หรือขวัญ ศิริพล อายุ 35 ปี อยู่บ้านเลขที่ 62 หมู่ 4 ต.ชะแมบ อ.วังน้อย จ.พระนครศรีอยุธยา มาส่งยาตรงจุดนัดหมาย เมื่อทางเจ้าหน้าแน่ใจแล้วจึงขับรถ 3 คัน เข้าปิดล้อมรถและแสดงตัวเพื่อเข้าจับกุม แต่ผู้ต้องหาขัดขืนไม่ยอมลงจากรถ และพยายามขับรถถอยหลังชนรถเจ้าหน้าเพื่อเปิดทาง ทำให้เจ้าหน้าที่ต้องตัดสินใจยิงล้อรถ จนยางแตกไม่สามารถไปไหนได้ จากนั้น นายนิด จึงยอมลงจากรถพร้อมกับ นายขวัญ เพื่อมอบตัว จากนั้นเจ้าหน้าที่จึงเข้าทำการตรวจค้น พบยาบ้าอยู่ตรงที่พักเท้าฝั่งคนนั่งข้างคนขับ บรรจุอยู่ในถุงขยะสีดำ จำนวน 10,000 เม็ด เจ้าหน้าที่จึงควบคุมตัวไว้และทำการสอบสวน,ด้าน นายวิโรจน์ ให้การรับสารภาพว่า ยาทั้งหมดเป็นของตนจริง และตนเพิ่งออกมาจากคุกได้เพียง 10 วัน แต่ไม่มีงานทำจึงมาค้ายาบ้า โดยได้ค้าจ้างในการรับส่งครั้งนี้ 5000 บาท จากนั้นเจ้าหน้าที่ได้แจ้งข้อหาร่วมกันมียาบ้าไว้ในครอบครองเพื่อจำหน่าย และพยายามจำหน่ายโดยผิกกฏหมาย พร้อมส่งตัวให้พนักงานสอบสวนดำเนินคดีตามกฏหมายต่อไป
จนท.ตำรวจ-ทหาร สนธิกำลังล่อซื้อยาบ้า หลังสืบทราบมีการลักลอบจำหน่ายให้วัยรุ่น ใน จ.สุพรรณบุรี จับได้พร้อมของกลางยาบ้า 1 หมื่นเม็ด ผู้ต้องหารับสารภาพ ได้ค่าจ้างขนล็อตนี้ 5 พัน อ้างไม่มีงานทำ
จับยาบ้า,ล่อซื้อยาบ้า,จับพ่อค้ายาบ้า,ยาบ้า,ยาเสพติด,ข่าวทั่วไป